24 घंटे में रात का तापमान 4 डिग्री लुढ़का
इन दिनों शहर सहित जिले में कड़ाके की ठंड पड़ रही है। दिन में भी सर्द हवाएं ठंड का अहसास करा रहीं हैं। हालांकि तेज धूप से लोगों को ठंड से थोड़ी राहत मिल रही है। लेकिन शाम होते ही सर्द हवाएं ठंड और बढ़ा देती हैं। 24 घंटे में रात के न्यूनतम तापमान में 4 डिग्री सेल्सियस की गिरावट दर्ज की गई है। बुधवार को रात का न्यूनतम तापमान 10 डिग्री सेल्सियस था, जबकि गुरुवार को रात का पारा 6 डिग्री सेल्सियस दर्ज किया गया। रात के साथ दिन के तापमान में भी गिरावट दर्ज हुई है। गुरुवार को दिन का तापमान 22.5 डिग्री दर्ज किया गया। मौसम विभाग कार्यालय प्रभारी शिवकुमार असाटी ने बताया कि पिछले साल 24 दिसंबर को न्यूनतम तापमान 6.6 डिग्री दर्ज किया गया था। लेकिन इस साल 24 दिसंबर को तापमान 6 डिग्री पर पहुंच गया। जिससे सर्दी भी बढ़ गई है।
hin_Deva hin_Deva